procesaur/Wiki.mk huggingface dataset:
Сребро азид

Сребро азид — хемиско соединение чија формула е . Тоа е сребрена(I) сол на азотоводородната киселина. Образува безбојни кристали. Како и повеќето азиди, тој е примарен експлозив.
1 Структура и хемија
Сребро азидот може да се подготви со третирање на воден раствор на сребро нитрат со натриум азид. Сребро азидот се таложи како бела цврста материја, оставајќи натриум нитрат во раствор.
:
Рендгенската кристалографија го покажува дека е координативен полимер со квадратно рамнинско определен од четири азидни лиганди. Соодветно, секој крај на секој азиден лиганд е поврзан со пар од центри. Структурата се состои од дводимензионални слоеви наредени еден врз друг, со послаби Ag-N врски помеѓу слоевите. Координацијата на може алтернативно да се опише како високо искривен 4 + 2 октаедар, двата подалечни азотни атоми се дел од слоевите над и под.
Дел од слој, Редење на слоеви, 4 + 2 координација на, 2 + 1 координација на N во
Во својата најсвојствена реакција, цврстото тело експлозивно се распаѓа, ослободувајќи азотен гас:
:
Првиот чекор при ова распаѓање е производството на слободни електрони и азидни радикали. Така брзината на реакцијата се зголемува со додавање на полуспроводливи оксиди. Чистиот сребро азид експлодира на 340 °C, но присуството на нечистотии го намалува прагот на експлозија на 270 °C. Оваа реакција има помала активациска енергија и почетно доцнење од соодветното разградување на оловниот азид.
2 Безбедност
, како и повеќето азиди на тешки метали, е опасен примарен експлозив. Распаѓањето може да се активира со изложување на ултравиолетова светлина или со удар. Цериум амониум нитратот се користи како оксидирачки агенс за уништување на во излевања.
3 Поврзано
* Сребро нитрид
Љубица Гелевска

Љубица Гелевска ( во — во ) — учесник во НОВ на Македонија.
1 Животопис
Таа била монополска работничка. Симпатизер на НОД од 1942 година. Учествувала во штрајкот на монополските работници во Куманово во 1942 година. Во август 1944 година дошла на слободната територија на Козјак и се вклучила во четата при Командно место во селото Жегљане. Поради болест заминала на лекување во партизанската болница во Прохор Пчињски. Како болна вршела партизански задолженија, чувала стража и одела во извидница.
Андреас Трајковски

Андреас Соренсен Трајковски (роден на 18 март 1993 година во Копенхаген) - македонско-дански скокач во далечина.
Тој ја претставуваше Данска до 8 февруари 2022 година. Неговиот татко Кристијан Трајковски е по потекло од Македонија и бил дански национален шампион на 100 и 200 метри.
Трајковски освоиl една титула на Европското екипно првенство, а го дели државниот рекорд во штафетата 4 х 100 метри. Во скок во далечина, неговиот личен рекорд е 7,91 метри (македонски рекорд) што го постигнаl во 2023 година. Во 2012 година тој прескокна 7,82 m (-0,4), дански јуниорски рекорд на Естадио Олимпико, Барселона (2012). Поставил нов национален рекорд на 4 x 100 m со Фредерик Шу-Нилсен, Тазана Каманга-Дирбак и Којо Мусах, со 39,61, на Метинг де Париз, 24 август 2019 година.
Се натпреварувал за Ајова Вестерн Риверс и Арканзас Разорбекс.
Евда Гегаракова

Евда Алексова Гегаракова ( во — ) — учесник во НОВ на Македонија.
1 Животопис
Учествувала во НОД од почетокот на 1941 година во селото Покрвеник, Преспа. Го помагала движењето со жито, пари и друга помош. Во својот дом чувала илегалци. Како курир пренесувала писма и илегален материјал. По излегувањето на нејзиниот маж
во партизани 1943 година бугарската полиција постојано го следела нејзиното движење, но и покрај тоа, таа продолжила активно да го помага движењето. Окупаторот ја затворил во селото Царев Двор. По пуштањето од затвор нејзината активност се одвивала преку организацијата на АФЖ. Станала член на КПЈ од април 1945 година.
Тас

Тас е метален сад (црпалка), подлабок од вообичаеното, кој се користел за црпење вода. Иако се наоѓал низ домаќинствата во Македонија, тасот се користел низ амамите во отоманска Македонија.
1 Опис
Тасот служел за црпење вода. Тој бил тркалезен по форма, со рамно дно. Насреде најчесто имало кружно мало испакнување однатре. Испакнувањето служи за полесно држење на тасот со прстите од надворешната страна. Страните од дното нагоре продолжуваат проширено и се испакнати нанадвор. Отворот завршува со навнатре вовлечен венец, преку релјефна линија, од која горниот дел благо се проширува нагоре. Тасот по страните е украсен со релјефно исчукани ромбоиди, или слични шари.
2 Поврзано
* Леѓен
* Црпалка
Леѓен

Леѓен е метален длабок сад во кој се чувало течност, најчесто вода, за хигиенска употреба или слична домашна цел.
1 Опис
Леѓенот служел за миење раце и лице. Лежи рамно на дното, неговото тело во долниот дел е длабоко и со полутопчеста форма. Од завршетокот на овој дел нагоре почнува нагло проширување на страните на леѓенот во широка површина на благо закосен венец. Горниот крај на закосениот страничен дел завршува со раб, одвоен. Венецот е назначен како краен раб на леѓенот, подаден е вертикално нанадвор. Некои леѓени се и исечен на лимби, со мали врвлести форми. Делот од леѓенот што е наречен капак има скоро идентична форма со леѓенот само во намалена димензија. Има сосема мала нога, над неа е проширеното ѕвончесто подлабоко дно, од кое со големо проширување во заоблена форма продолжуваат страни, што всушност, како и кај големиот леген, е венецот од леѓенот, односно капакот. Работ од бочните страни, исто така, има мал венец,. Овој венец е малку поткренат нагоре и кога капакот е свртен надолу прецизно лежи во симсот, меѓу дното и почетокот на бочните страни од леѓенот. Капакот е издупчен по целата негова површина.
Кога е во употреба, дното е свртено кон дното на леѓенот, венецот лежи врз горниот крај од дното. На тој начин, при миење не ги пропушта тврдите материи, а водата слободно истекува низ дупчињата направени по венецот и на дното од капакот. Кога леѓенот не се користи, покриен е со капакот и со дното е свртен нагоре. Врз него се става ибрикот кој со дното е приспособен да стои стабилно врз горниот дел, односно врз дното од капакот. Ибрикот најчесто е дел од комплетот леѓен, капак, ибрик. Поради својата функција леѓените се богато украсени, најчесто со комбинација на растителни и геометриски мотиви.
2 Поврзано
* Корито
Амамџик (казан)

Амамџик е казанче чија главна цел била греење вода за хигиенски цели, најчесто во амами.
1 Опис
Амамџикот служи за греење вода. Поставен е на рамно тркалезно дно, страните продолжуваат рамно нагоре, до средината, од каде што телото вертикално се проширува нанадвор и благо ѕвончесто продолжува нагоре до отворот. Отворот е со поширок нанадвор подаден хоризонтален венец чиј раб е засилен и свиткан навнатре. На венецот од казанот лежи капакот кој насреде е благо поткренат. Венецот од капакот, исто така, е засилен и на крајот има вдлабната линија која при поклопувањето лежи стабилно на венецот од казанот. Капакот насреде има мала конусна пупка. Овој тип казани најчесто биле заѕидувани така што долниот потесен дел од садот влегува во ѕиданиот дел, директно изложен на огнот.
2 Поврзано
* Корито
Зарф

Зарф е стар предмет од покуќнината кој се користел како држач на филџан.
1 Опис
Зарфот е подигнат на мала тркалезна рамна нога, нагоре продолжува со нагло проширени страни со кружна форма и завршува со раб на отворот што е подвиткан нанадвор. По целата површина е украсен со релјефни орнаменти, во зависност од производителот. Најчесто се изработува во калапи. Зарфот најчесто доаѓа во комплет со табла, ѓезве и уште (најмлаку) четири идентични зарфови. Зарфовите со посложени форми и декорации што биле правени во Македонија ги изработувале кујунџиите.
2 Поврзано
* Филџан
* Тацна
Казан

Казан е метален голем длабок сад за греење вода.
1 Опис
Казанот служел за греење вода. Тркалезното рамно дно од казанот продолжува нагоре во еднаква широчина со дното. Во долниот дел од казанот, само на неколку сантиметри над дното, е направен релјефен нанадвор подаден раб, со чија помош казанот стои во отворот на ќумбето, над огнот, каде што се загрева водата. На горниот дел од садот се повторува истиот појас со идентична функција. Венецот е поширок од отворот на телото, а едновремено е и повисок. На венецот одvнатре, малку подлабоко, се наоѓа вдлабнатина во кој лежи капакот. Капакот е тркалезен, рамен, со висок нанадвор подаден венец. Озгора, покрај работ, има две спротивно поставени рачки со правоаголна форма. Насреде на капакот се наоѓа тркалезен отвор кој служи за црпење вода, а озгора има посебно направен помал капак. Малиот капак има поширок венец подаден нанадвор, нагоре продолжува кубесто, насреде има два релјефни украсни круга, а на врвот е зарамнет и има додадено конусна пупка.
2 Поврзано
* Амамџик (казан)
Фенер-мушама

Фенер-мушама е вид на фенер кој се користел за осветлување во затворен простор.
1 Опис
Фенерот служел за осветлување. Составен е од два плитки благо конкавни таса кои меѓу себе се споени со внатрешните страни преку мушама. Мушамата е свиткана како хармоника и при отворање лесно се растегнува, а при затворање лесно се собира и се поклопува. На долниот дел од тасот однатре се наоѓа мало длабоко сандаче во кое се става свеќата. Горниот тас насреде има отвор врз кој е направен посебен подвижен капак со ниска кубеста форма. На две спротивни страни на средината од горниот тас за две топчести мали пупки е прицврстена тенката повисока полукружна рачка, на која, пак, за средишниот дел е прикачена кукачка. Кукалката служи за обесување на фенерот во слободен простор. Површината и на горниот и на долниот тас е сета издупчена во украсни форми, а покрај естетската овие ажурни украси имаат исто така и функција за пропуштање на светлина. Фенерите од ваков тип се изработени машински.
2 Поврзано
* Фенер
* Ламба
Васа Георгиева

Васа Георгиева ( во — ) — учесник во НОВ на Македонија.
1 Животопис
Во НОД учествувала од пролетта 1943 година. Плетела топла облека и приготвувала храна. Во есента 1944 година била избрана
за претседателка на АФЖ во селото.
Мангал

Мангалот е покуќнина која била наменета за разгорување, топлење и чување жар во домот.
1 Опис
Мангалот служел за разгорување и чување жар за греење. Составен е од два дела, дрвена стојка и огниште направено од два вида метал. Внатрешниот дел во кој стои жарот е од бакар, додека венецот однадвор е од месинг. Делот од бакар во кој се става жарот е подлабок едноставен сад, а на неговиот горен раб е додаден месинганиот дел кој освен заштитна има и украсна функција. Украсниот венец е направен во неколку нивоа што со косина се спуштаат кон дрвената стојка. Работ што лежи на дрвото е засилен и свиткан нанадвор, а делот над него е украсен, во зависност од производителот. На горната половина од венецот, од две спротивни страни се поставени масивни рачки, подвижно прицврстени за венецот, поставени на две повисоки пупки. Рачките се леени. Дрвената стојка е направена од две табли на две нивоа, насреде со отвор во кој влегува огништето. Горната дрвена табла е помала и пониска, а долната е повисока и поширока. Страните на обете табли се со кружно извиени форми. Изработката на мангалот е многу прецизна, а шарите на дрвото и металот зависат од регион до регион. Во минатото, мангалот бил типичен предмет само во побогатите куќи во Македонија.
2 Поврзано
* Камин
* Огниште
Надежда Гелова

Надежда Баракова Гелова ( во — ) — учесник во НОВ на Македонија.
1 Животопис
Учествувала во НОД од мај 1943 година со Формирањето на партизанскиот одред „Добри Даскалов“. Чувала илегалци. Била член на одборот на АФЖ. Работела на организирањето на женската младина. Поради откривањето на нејзината активност од бугарскиот окупатор куќата и била запалена. Кога во јуни 1944 година целото село било интернирано во селото Конопиште. Надежда и понатаму одржувала врска со партизаните и успевала да помине низ окупаторските стражи носејќи пошта.
Виолета Гемова - Христова

Виолета Гемова - Христова ( во —) — учесник во НОВ на Македонија.
1 Животопис
Била член на СКОЈ од септември 1941 година. Собирала народна помош, растурала илегален материјал и работела на опфаќањето на младинки. Во нејзиниот дом често се одржувале илегални состаноци. Во април 1942 година била уапсена од бугарската полиција и малтретирана. По ослободувањето од затвор уште поактивно работела и се вработила во претпријатието за момирок каде по директлива на Партијата вршела саботажи.
Родна Георгиева

Родна Габрова Георгиева ( во — ) — учесник во НОВ на Македонија и носител на Орден заслуги за народ од III ред и Медал заслуги за народ со златна лента.
1 Животопис
Била член на женска воспитна група од септември 1941 година. Растурала пропаганден материјал, собирала народна помош, работела на омасовување и организирање на жените. Својот дом го ставила на располагање на НОД и во него се одржувале состаноци. Бидејќи била плетачка плетела волнена облека. Во јануарн 1943 година била примена за член на КПЈ. Била ангажирана околу подrотовките на првата група борци од Неготино за партизанскиот одред „Добри Даскалот“. Есента 1944 година била избрана за член на Одборот на АФЖ и за член на НОО. Носител е на Орден Заслути за народ III ред и Медал заслуги за народ со златна лента.
Даница Георгиева

Даница Георгиева ( во — ) — учесник во НОВ на Македонија.
1 Животопис
Нејзината активност во НОД била тесно поврзана со акциите на партизанските одреди на Козјачкиот крај од јули-август 1943 година. Била член на СКОЈ и секретар на гpyпa. Заедно со сестра и Олга собирала народна помош, растурала пропаганден материјал, пренесувала материјали до партизанската база и била врска на одредот. Учествувала и во палењето огнови над селото за пуштање падобранци со храна и муниција од сојузниците. Префрлувала партизани од едно до друго место.
Гора Георгиева

Гора Глигорова Георгиева ( во — ) — учесник во НОВ на Македонија.
1 Животопис
Учествувала во заднината на НОД од есента 1941 година. Во нејзиниот дом се подготвувале пакети за политичките затвореници, чувала храна и облека од собраната народна помош. Била користена во извршување на курирски задолженија се до ослободувањето на земјата.
Сока Георгиева

Сока Димитар Георгиева ( во — ) — учесник во НОВ на Македонија.
1 Животопис
Учествувала во заднината на НОД од почетокот на вооруженото востание. Извршувала разни задачи што и rи поставувала Организацијата во Свети Николе. Била држана на поединечна врска и користена како курир за пренесување на илегален материјал. Учествувала во изработка на топла облека, храна и друго за потребите на НОВ и ПОМ.
2 Поврзано
*Марија Георгиева
*Зора Георгиева
Неда Георгиева

Неда Колева Георгиева ( во — ) — учесник во НОВ на Македонија.
1 Животопис
Од јануари 1943 година се вклучила активно и организирано во НОД во селото. Собирала народна помош, пренесувала пошта, агитирала меѓу младинците во селото за НОД.
Доца Георгиева

Доца Георгиева ( во — во ) — учесник во НОВ на Македонија.
1 Животопис
Учествувала во НОД од летото 1943 година во селото. Собирала народна помош и подготвувала храна и облека за борците во НОВ. Како мајка на загинат борец, била затворена во декември 1943 година, а потоа интернирана на 6 месеци во Бугарија.
2 Поврзано
*Султана Георгиева
*Јордана Георгиева
*Димитар Георгиев
Мики 17

''Мики 17'' (|Mickey 17) — научнофантастичен филм на јужнокорејскиот режисер Понг Џун Хо со Роберт Патинсон и Стивен Јун во главните улоги. Објавен бил на 28 февруари 2025 г. во Јужна Кореја. Посебно прикажување на филмот се одржало на 75. берлински меѓународен кинофестивал на 15 февруари 2025 г.
Премиерата на филмот во САД била на 7 март 2025 г., а во Македонија на 6 март истата година.
1 Содржина
Книжевната основа за сценариото на филмот бил научнофантастичниот роман на Едвард Ештон „Мики7“. Главниот лик е Мики Барнс, кој учествува во колонизацијата на ледениот свет Нифлхајм. Тој потпишува договор да стане „вработен што може да се опорави“, што значи дека по смртта неговиот ум е поставен во ново дупликат-тело. По неговата шеста смрт, Мики почнува да ги сфаќа своите разлики од другите вработени. За време на седмата мисија, тој останува жив и привремено ја губи врската со базата, а кога се враќа таму, гледа дека веќе му е создадена замена.
2 Улоги
Роберт Патинсон, Мики Барнс
Стивен Јун, Тимо
Марк Рафало, Кенет Маршал
Тони Колет, Илфа
Наоми Аки, Наша
Холидеј Грејнџер, Џема
Деса Георгиева - Кутурец

Деса Георгиева - Кутурец ( во — во ) — учесник во НОВ на Македонија.
1 Животопис
Учествувала во заднината на НОД во Скопје. Од мај 1941 година станала член на СКОЈ, а од есентrа истата година била примена за член на КПЈ. Прифаќала и организирала напредни младинци, собирала народна помош. Во текот на 1942/1943 година била врска на илегалците во градот и партизаните и била врска за заминување во партизанските одреди. Во октомври 1944 година била префрлена на работа во Дебар, одговорна по АФЖ.
Биса Георгиева

Биса Лазева Георгиева ( во — ) — учесник во НОВ на Македонија.
1 Животопис
Од ноември 1942 година учествувала во заднината на НОД во селото Ваташа. Чувала илегалци, собирала храна и облека, а
од 1944 година работи во организацијата на АФЖ.
Лена Георгиева

Лена Георгиева ( во — ) — учесник во НОВ на Македонија.
1 Животопис
Од 1941 година била симпатизер на НОД во Богданци. Од втората половина на 1944 година организирано учествувала во НОД. Била избрана за секретар на одборот на АФЖ за Богданци, Ѓавато и Грчиште. Станала член на КПЈ на 18 октомври 1944 година.
Јордана Георгиева

Јордана Георгиева ( во — во ) — учесник во НОВ на Македонија.
1 Животопис
Учествувала во НОД од пролетта 1943 година во селото. Чувала во својот дом илегалци, подготвувала храна, собирала народна помош, била врска со партизанскиот одред „Сава Михајлов“. Во декември 1943 година заедно со нејзиниот брат Димитар била уапсена од бугарската полиција и во ноќта меѓу 23/24 декември 1943 година со поголема група, во која бил и нејзиниот брат, била изведена на стрелање. Братот на Јордана, успеал да избега од стрелиштето, а таа како партизански курир била стрелана кај Мала Река над Гевгелија.
2 Поврзано
*Султана Георгиева
*Доца Георгиева
*Димитар Георгиев
Зуица Георгиева

Зуица Мирчева Георгиева ( во — ) — учесник во НОВ на Македонија.
1 Животопис
Од летото 1944 година учествувала во заднината на НОД. Во септември истата година била избрана за претседател на Одборот на АФЖ. Својот дом го ставила на располагање на партиската организација во селото и во него престојувале партиски и воени раководители на НОВ и ПОМ.
Јованка Георгиева

Јованка Леонова Георгиева ( во — ) — учесник во НОВ на Македонија и носител на Партизанска споменица од 1941 година.
1 Животопис
Во НОД учествувала од 1941 година во Скопје. Од април 1941 до јули 1942 година водела скоевска група, растурала летоци и илегален материјал заедно со Ружа Бак, Деса Кутурец и други. Била главен курир (јули 1942 - 15 март 1944) на илегалната внатрешна партиска пошта во Македонија и преку јавки давала врска, примала и пренесувала илегален материјал и испраќала борци во партизанските одреди. Од март 1944 година била санитетка во третата чета на Третата македонска ударна бригада, а потоа главна сестра во болницата во селото Рамно (Кумановско). Носител е на Партизанска споменица 1941 и повеќе одликувања.
Лефка Георгиева

Лефка Георгиева ( во — ) — учесник во НОВ на Македонија.
1 Животопис
Учествувала во НОД во селото од декември 1941 година. Растурала пропаганден материјал во Магарево и соседните села. Носела храна на политичките затвореници во Битола во 1942 година. Во 1944 година работела на активирање на жените ол селото и собирала народна помош. Организирала одбори на АФЖ во Магарево и блиските села.
Марија Георгиева

Марија Георгиева ( во — во ) — учесник во НОВ на Македонија.
1 Животопис
Учествувала во НОД на Свети Николе. Чувала илегалци и се грижела за нивната исхрана и безбедност иако била доста бедна и мајка на 6 деца. Подготвувала храна и топла облека за борците во НОВ и ПОМ.
2 Поврзано
* Зора Георгиева
* Сока Георгиева
Марија Георгиева (Битола)

Марија Георгиева - Мери ( во — ) — учесник во НОВ на Македонија.
1 Животопис
Од септемвpи 1941 година учествувала во НОД во Битола. Била член на скоевска група. Растурала летоци, собирала доброволни прилози, опфаќала младинки. Нејзината куќа за цело време на војната претставувала база преку која партизанскиот одред се поврзувал со градот. Се одржувале состаноци и чувала илегалци, курири на одредот, одржувала врска со илегалците. Носела храна на nолитичките затвореници. Во декември 1943 година стапила во Прилепскиот партизански одред, како санитетка. Потоа се префрлила во Битолскиот партизански одред со кој преминала на грчката територија. Станала санитетка во баталјонот, а подоцна во Седмата македонска ударна бригада. Во октомври 1944 година била префрлена во
битолската воена болница каде останала до јануари 1945 година. Во јануари 1945 година била назначена за санитетски референт
на регрутниот центар во Куманово на која должност се останала до февруари истата година, а потоа до 15 јули 1945 година ја извршувала должноста помошник санитетски референт на Првиот дополнителен баталјон на скопското воено подрачје во Куманово.
Радиум азид

Радиум азид — неорганско соединение на радиум и азот со хемиска формула .
1 Синтеза
Радиум азидот може да се подготви со растворање на радиум карбонат во водена Азотоводородна киселина и испарување на добиениот раствор.
2 Физички својства
Радиум азидот образува бела кристална цврста материја.
3 Хемиски својства
Соединението кога се загрева на 180–250 °C се разложува:::
Ѓумче за кафе

Ѓумче е метален сад (ѓезве) за варење кафе кој се користел во Отоманска Македонија.
1 Опис
Ѓумчето служело за варење кафе. Тоа има зарамнето тркалезно дно, телото почнува широко веднаш од дното и не зазема голем дел од садот. Кусото тело благо се стеснува и продолжува рамно нагоре во широк врат. Од едната страна на садот, од средината на долгиот врат се до отворот има поголем „клун“ со функција за полесно да истекува течноста. Од спротивната страна се наоѓа рачката. Таа почнува од дното, по должината на мешестото тело е припиена, а потоа нагоре е широко извиена полукружно. На крајот, во долниот дел и под самиот отвор се дели на два дела и е прицврстена за телото со чивии. Има капак на горниот дел од садот. Од внатрешната страна капакот е затворен со посебно парче, а кога го поклопува садот со мал дел влегува во отворот од ѓумот. Долниот дел по форма е широк и кубест, а нагоре со повишен дел завршува зарамнето и на врвот му е додадена пупка. Формите и на телото и на капакот на ѓумот се во склад и речиси наликуваат една на друга.
2 Поврзано
* Ѓезве
Ѓумче

Ѓумче е метален сад за складирање и носење вода, слично на стомна.
1 Опис
Ѓумчето е направено со намена за чување и за носење вода. Стои на тркалезно благо конкавно дно кое продолжува нагоре по страните на телото. Страните продолжуваат нагоре со благо стеснување, сè до работ од кој нагло започнува закосениот конусен дел. На конусниот дел од телото е додадено парчето од вратот кој постепено се проширува нагоре кон грлото. Од страната спроти рачката, од средината на вратот до грлото, има поширока нанадвор издадена „уста“ од која водата полесно истекува. Рачката, додадена отстрана, на долниот дел од телото е прицврстена со посебно парче со нитна, а нагоре продолжува слободно со змијулесто извиена форма. На горниот крај е поделена на два дела и под грлото е споена за ѓумот со нитни. На горниот дел има капак, а на врвот е додадена висока пупка која е составена од тркалеста стојка и шилест конусен горен дел.
2 Поврзано
* Стомна
Карта за вино

Картата е метален сад за чување, пренос и складирање на вино. Може да се изработи и од дрво.
1 Опис
Картата била користена за носење и за чување вино. Со правил-на тркалезна форма, составена е од два полутркалезни дела, по рабовите споени, со што е формирана внатрешноста од садот. На горниот крај е дополнително додаден тесен повисок отвор од кој полесно се полни или истекува виното. Од обете страни на овој отвор, наречен „чопка“, направени се алки низ кои е проврен синџирот од железо што служи за држење, односно закачување на картата. На предната и на задната страна картата има декорирации. Овој вид на предмет бил поретко користен, повеќе се користеле дрвените карти.
2 Поврзано
* Шише
* Бочва
Стронциум азид

Стронциум азид — неорганско хемиско соединение со формула . Составен е од стронциумов катјон и азидни анјони ( ).
1 Својства
Стронциум азидот се кристализира во орторомпска просторна група ''Fddd''. За разлика од азидите на алкалните метали кои имаат линеарно образување на азидни јони, стронциум азидот поседува свиткани азидни јони, кои можат да продолжат да се свиткуваат под поголем притисок.
Талиум азид

Талиум азид — жолтокафеава кристална цврста супстанца, слабо растворлива во вода. Иако не е ни приближно чувствителен на удар или триење како оловниот азид, лесно може да се активира од пламен или искра. Може безбедно да се чува на суво, во затворен неметален сад.
1 Подготовка и структура
Талиум азидот може да се подготви со обработка на воден раствор на талиум(I) сулфат со натриум азид. Талиум азидот се таложи, приносот може да се максимизира со ладење.
, , и ги усвојуваат истите структури. Азидот е врзан на осум катјони во ориентирани во еклипса. Катјоните се врзани на осум крајни N центри.
2 Безбедност
Сите соединенија на талиумот се отровни и треба внимателно да се постапува со нив. Азидните соли исто така се приближно отровни како и нивните соодветни цијанидни соли.
Spotify

Spotify (се чита: ''Спотифај'') — шведска музичка преносна услуга што овозможува слушање музика, аудиокниги и поткасти. Достапна е како веб-страница, апликации за сите главни оперативни системи, паметни телефони, паметни уреди и автомобилски медиумски системи. Од април 2024 г., има над 615 милиони месечни активни корисници, вклучувајќи 239 милиони платени претплатници. Тоа е најголемата и најпопуларна услуга за пренос на музика во светот.
За разлика од продажбата на физичките изданија или преземања, кои на изведувачите им плаќаат фиксна цена по продадена песна или албум, Spotify плаќа авторски права врз основа на бројот на слушања на изведувачот во однос на вкупниот број на слушани песни. Распределува приближно 70% од својот вкупен приход на носителите на правата (често музичките куќи), кои потоа им плаќаат на изведувачите врз основа на лични договори.
Во мигов е достапен во повеќе од 180 земји. Корисниците можат да бараат музика заснована на изведувач, албум или жанр, а истовремено можат да создаваат, уредуваат и споделуваат плејлисти.
1 Користење
За користење на услугата, од секој претплатник се бара да создаде сметка. Корисниците можат да се претплатат и следат изведувачи, музички куќи, како и други корисници. Примената поддржува пребарување по наслов на песна, изведувач, наслов на албум, по жанр или плејлиста.
Покрај мрежната верзија, достапна е и апликација на работната површина за Windows, OS X, Linux и мобилна апликација за уреди со iOS, андроид, BlackBerry, Windows Mobile, Windows Phone, Symbian, webOS и MeeGo.
Хлор азид

Хлор азид — неорганско соединение кое е откриено во 1908 година од Фридрих Рашиг. Концентриран е познат како нестабилен и може спонтано да детонира на која било температура.
1 Подготовка и ракување
Хлор азидот се подготвува со поминување на гас на хлор преку сребро азид или со додавање на оцетна киселина во раствор од натриум хипохлорит и натриум азид.
2 Експлозивни својства
Хлор азидот е исклучително чувствителен, може да експлодира, понекогаш дури и без очигледно предизвикување. Затоа е премногу чувствителен за да се користи комерцијално, освен ако прво не се разреди во раствор. Хлор азидот експлозивно реагира со 1,3-бутадиен, етан, етилен, метан, пропан, фосфор, сребро азид и натриум. При допир со киселина, хлор азидот се разградува, создавајќи отровен и корозивен гас водород хлорид.
3 Одредбени информации
Неговата испорака е предмет на строги барања за известување и прописи.
Ќасе

Ќасе е метален длабок сад за чување, сервирање и јадење течности, супи или чорби.
1 Опис
Вакви ќасиња биле користени за течни јадења, најчесто чорба. Бочните страни на тасот, поткренат на тркалезна повисока нога, нагло мешесто се прошируваат и продолжуваат нагоре. Работ е на неколку места исечен со казанџиски ножици во украсни елементи, во зависност од производителот. Капакот е тркалезен, а од работ продолжува мешестиот дел од капакот, горниот дел е зарамнет на две нивоа, а на врвот завршува со конусна пупка. Тасот е калаисан од двете страни и заедно со капакот има многу складна форма.
2 Поврзано
* Чинија
Нешто од животот

„Нешто од животот“ (српскохрватски: ''Нешто из живота'') – филм на режисерот Александар Мандиќ од 1980 година. Автор и на сценариото е Милош М. Радовиќ, директор на фотографијата е Живота Неимаровиќ, сценограф е Милан Тодоровиќ, костимографка е Мира Рогиќ, а автор на музиката е Горан Бреговиќ. Главните улоги ги играат: Драган Максимовиќ, Неда Арнериќ, Велимир-Бата Живојиновиќ, Стојан Аранѓеловиќ, Љуба Тадиќ, Јелица Теслиќ, Марко Николиќ и Љиљана Меѓеши.
1 Синопсис
Дваесетгодишниот Раде ги напушта студиите и се враќа во родното село, каде се спротивставува на авторитетот на своите родители. Пред другарите, тој зазема поза на „јунак“, а всушност е само чувствително момче кое настојува да ги разреши своиет дилеми за светот и за своето место во него. Раде е заљубен во Милица, која е принудена да живее в село, иако сонува да студира книжевност. Нејзиниот татко соработува со татко му на Раде, а во нивните односи се заплеткуваат и други луѓе. Еден ден, Раде наеднаш созрева и решава да ја преземе во своите раце како својата судбина, така и судбината на Милица...
Кадмиум азид

Кадмиум азид — неорганско хемиско соединение со формула . Составен е од кадмиумов катјон и азидните анјони.
1 Својства
Кадмиум азидот е безбоен и кристален прав. Тој е многу чувствителен на притисок и е експлозивен како повеќето други азиди. Има висока температурна отпорност, а поседува и добра способност за детонација. Поради ова, се очекува кадмиум азид да биде применлив во системите за микроиницијација.
Ленка Георгиева

Ленка Мите Георгиева ( во — ) — учесник во НОВ на Македонија.
1 Животопис
Учествувала во НОД од есента 1942 година. Чувала илегалци, кај неа дома се одржувале и состаноци на Месниот Комитет КПМ - Штип.
Калциум азид

Калциум азид — хемиско соединение со формула .
1 Производство
Може да се добие so дестилирана реакција помеѓу азотоводородна киселина и калциум хидроксид.
2 Безбедност
Калциум азидот е чувствителен на удар, при што може да пукне и да се запали.
Саан

Саан е метален сад кој се користел за чување храна, најчесто овошје, во Отоманска Македонија. Садот е едноделен и често бил декориран во зависност од изработувачот.
1 Опис
Саанот служел за ставање овошје, слатки и слично. Има висока тркалезна ѕвончеста нога која нагло се проширува нагоре во бочни страни, а на горниот раб завршува со поширок чембер, подаден нанадвор. Ногата на саанот по целата површина е украсена со неодредени мотиви, изведени во техниката режење, со што е добиено ажурно декорирање. Во зависност од изработувачот, саанот може да биде декориран со геометриски фигури, природни елементи или слично. Постојат и саани со поклопци, со различни форми и декорации.
2 Поврзано
* Шише
* Балак-саан
Панда Георгиева

Панда Георгиева ( во — ) — учесник во НОВ на Македонија.
1 Животопис
Учествувала во НОД во Кавадарци од септември 1942 година. Чувала илегалци и им служела за врска на истите. Честопати
собирала храна и ја носела во становите каде престојувале илегалци.
Евтихија Георгиева

Евтихија Пандева Георгиева ( во — ) — учесник во НОВ на Македонија.
1 Животопис
Во НОД учествувала од летото 1941 година. Била член на СКОЈ од јуни 1941 година. Повремено била ползувана за растурање пропаганден материјал, летоци и пренесувала пошта. На двапати била затворена, но поради немање докази била ослободувана. Во мај 1944 година стапила во Деветтата македонска ударна бригада како борец.
Масларче

Масларче, или познато како поте или јамче, е метален сад кој се користел во кујната за топење масло. Масларчето по форма и декорација варирало, побогатите семејства изработувале масларчиња со повеќе декоративни детали.
1 Опис
Масларчето служело за топење масло. Тоа е тркалезно по форма, со рамно дно и право тело, во горниот дел со еден вдлабнат раб, а на самиот отвор со мал чембер свиткан нанадвор. На предната страна отворот е извиткан во „устинка“, од каде што истекува растопеното масло. Од страната, прицврстена со две чивии, додадена е широка плоскава рачка од тенок лим со полусрцевиден облик. Постоеле и масларчиња со капаци, каде капакот е со тркалезна форма, на врвот има додадено пупка која е прицврстена со чивија. Работ на капакот е свиткан навнатре, поради што тој добро лежи на отворот од телото на јамачето. Рачката е со полукружна форма, на долниот крај прицврстена со една, а на горниот дел на две места со две бакарни чивии.
2 Поврзано
* Каца
* Лонче
Ленка Георгиева (Битола)

Ленка Петар Георгиева ( во — во ) — учесник во НОВ на Македонија.
1 Животопис
Позната е како партизанска мајка. Во НОД учествувале нејзините тројца синови. Во нејзиниот дом се одржувале состаноци на Месниот Комитет - Битола и членови на Покраинскиот Комитет на КПЈ за Македонија и престојувале повремено илегалци. Кај неа се чувал собраниот воен материјал и дел од народната помош. Koгa во 1942 година од бугарската полиција биле затворени нејзините двајца синови, таа организирала жени да носат храна во Битолскиот затвор и активно учествувала во сите акции на Партијата во градот до ослободувањето нз земјата.
Никел азид

Никел азид — неорганско хемиско соединение со формула . Може да се образувапреку реакција помеѓу никел тетракарбонил и јод азид.:
1 Својства
Воден раствор од никел азид има висока апсорпција во ултравиолетовиот дел од спектарот со врв на 292 nm. Растворот содржи и хексаакваникелови катјони со видливи врвови на апсорпција на светлина на 394, 656 и 720 nm. Поврзано мешано анјонско соединение со никотинска киселина и никотинат покажува координација за премостување на ЕО (μ-1,1) на азидот и поседува необичен агол помеѓу никелот и азотот присутни во комплексот. Како и повеќето азиди, тој е експлозивен.
Цезиум азид

Цезиум азид — неорганско соединение на цезиум и азот. Тоа е азидна сол со формула .
1 Структура
CsN3 ја усвојува истата структура како  ,  и  , кристализирајќи се во тетрагонална искривена структура на цезиум хлорид каде што секој азиден јон е врзан на осум метални катјони, а секој метален катјон врзан на осум крајни N центри. Кога ќе се загрее до 151 °C, преминува во кубна структура.
2 Подготовка и реакции
Цезиум азидот може да се подготви од неутрализациска реакција помеѓу азотоводородна киселина и цезиум хидроксид:
Како основа може да се користи и цезиум карбонат:
Цезиум сулфатот реагира со бариум азид при што образува нерастворлив бариум сулфат и цезиум азид:
Топлотното разложување на ''in vacuo'' може да се користи како метод за генерирање на цезиум метал со висока чистота:
Добринка Георгиева

Добринка Сибинова Георгиева ( во — ) — учесник во НОВ на Македонија.
1 Животопис
Нејзиниот дом во селото служел како партизанска база, па од летото 1943 година организирала носење на храна и облека за борците во НОВ и ПОМ, а особено кога поголем дел од селаните во селото биле интернирани од бугарската окупаторска власт. Формирала младински групи со кои изработувала топла облека, подготвувала храна, работела на поправка на селскиот пат, а во есента 1944 година и на собирање на жетвата. Во август 1944 година била примена за член на СКОЈ, во скоевската група во селото Драгоманце.
Марика Георгиева

Марика Пецева Георгиева ( во — ) — учесник во НОВ на Македонија.
1 Животопис
Пред војната учествувала во напредното работничко движење. Со отпочнувањето на вооруженото востание учествувала во заднината на НОД во Струмица. Учествувала во сите антиокупаторски и антифашистички демонстрации и покажала организациони способности во опфаќањето на жените за учество во НОД. Чувала илегалци во својот дом и се грижела за нивната безбедност. Нејзината активност била откриена од бугарската полиција, затоа на 3 јули 1942 година била уапсена.
Во истражниот затвор во Струмица била задржана до 20 август 1942 година, кога била префрлена во Скопскиот централен затвор, каде останала до 8 септември 1944 година, односно до капитулацијата на Бугарија. Во есента 1944 година била мошне активна во организацијата на АФЖ, а во декември 1944 година била избрана за член на Главниот одбор на АФЖ за Македонија.
Кобалт(II) азид

Кобалт(II) азид — неорганско хемиско соединение со формула . Може да се образува преку реакција помеѓу дикобалт октакарбонил и јод азид.:
1 Својства
Водните раствори на кобалт(II) азид ја менуваат бојата кога се внесуваат во соодветни органски растворувачи, од розововиолетова до сина нијанса. Како и повеќето азиди, тој е експлозивен.
Ружа Георгиева

Ружа Смилкова Георгиева ( во — ) — учесник во НОВ на Македонија.
1 Животопис
Во времето на окупацијата живеела вo Дебар и се движела меѓу напредната младина. Собирала народна помош. Нејзината активност била зголемена по првото ослободување на Дебар. Во јули 1944 година стапила во Првата македонска ударна бригада па наскоро била префрлена во Првата албанска бригада во чиј состав останала до ослободувањето на Скопје.
Васка Георгиева

Васка Стојмира Георгиева ( во — ) — учесник во НОВ на Македонија.
1 Животопис
Во НОД учествувала во селото од 1942 година преку татко ѝ и повремено била ползувана за извршување некои задачи од партиската организација.
Елисавета Георгиева

Елисавета Ставрева Георгиева ( во — ) — учесник во НОВ на Македонија.
1 Животопис
Таа била учителка во пензија. Учествувала во НОД од 1941 година во Скопје. Својот стан го отстапила на скопската партиска организација. Во него илегално престојувале партиски раководители, членови на Покраинкиот Комитет на КПЈ за Македонија. Во нејзиниот дом бил формиран Покраинскиот штаб за Македонија. Во текот на 1942 година кај неа исто така живееле
илегалци, а бил сместен и дел од партиската техника на ПК КПЈ за Македонија. 1943 до јануари 1944 година чувала илегалци. По настанатата провала во Скопската организација заедно со своите две деца се евакуирала во Радишани каде останала до ноември 1944 година.
Железо(III) азид

Железо(III) азид, исто така наречен железен азид — хемиско соединение со формула . Тоа е крајно експлозивна, чувствителна на удар, хигроскопна темно кафеава цврстина (цврста материја). Ова соединение се користи за подготовка на различни азидоалкани, како што е ''n''-бутил азид, од алкени преку образување на алкилборани и последователно антимарковниковско додавање на азидна група.
1 Подготовка
Ова соединение се подготвува со реакција на натриум азид и железо(III) сулфат во метанол::
Железо(III) азидот може да се образува и со импулсно гама-зрачење на мешавина од железо(II) перхлорат, натриум азид и водород пероксид. Во овие услови, се образува неутрален N<sub>3</sub> радикал, кој го оксидира железото(II) во железо(III), потоа железото(III) веднаш се комбинира со азидни јони.
Котел

Котел е голем метален сад, доста длабок, кој се користел за греење вода, вриење алишта, греење голема количина млеко или храна.
1 Опис
Котелот служел за загревање вода, варење млеко или поголемо количество храна. По форма тркалезен, со конкавно дно, котелот е ѕвончесто проширен надолу. Кон отворот има мало стеснување во врат од кој релјефно се издадени два концентрични круга. Чемберот е едновремено и раб на котелот малку подвиткан нанадвор. На две спротивни страни под самиот раб од надворешната страна со по четири чивии се прицврстени две бакарни алки низ кои се свитканите краеви. Понекогаш имало и декорации, како на самата рачка, така и на самото тело од котелот на надворешна страна. Котелот се јавува од најмали до најголеми димензии и е често применет во Македонија, како во селската, така и во градската покуќнина. Често ги изработувале казанџии. Помалата верзија на котелот се вика котле.
2 Поврзано
* Котле
Хром азид

Хром азид — неорганско хемиско соединение со формула .
1 Својства
Образувањето на хром азид е испитано од соли на хром и натриум азид. Бил издвоен во 1922 година преку испарување на сув кристален раствор на хром(III) нитрат во апсолутен алкохол со натриум азид. Со спектрофотометриско проучување, се покажало дека зелената боја на растворот на хром(III) нитрат се должи на моно-азидо-хром(III) комплексот. Биле одредени два максимуми на апсорпција, на 442 и на 605 nm. Хром азидот има својства на луминисценција од неговите оптички активни Cr<sup>3+</sup> јони.
Котле

Котле е метален длабок сад за варење и загревање вода, млеко, чорби и останата течна или полутечна храна. Котлето било едно од најчестите предмети во покуќнината. Денес, иако е значително оставена неговата употреба, тоа сепак може да се пронајде низ покуќнината на одредени семејства. Котлето се користи и како сад за чување вода при верски обреди помеѓу Христијаните.
1 Опис
Постеле разни форми и облици на котлиња, со разни декоративни дизајни. Генерално гледано, имало котлиња со и без капак.
Котлето без кап било користено за варење млеко. Тркалезно е по форма, дното е направено од посебно парче, а страните рамно се издигаат нагоре, на врвот има благо стеснување во кус врат чиј краен раб е малку свиткан нанадвор. Под самиот раб, од двете спротивни страни со чивии се прицврстени алки низ кои се проврени кукачките од рачката. Можело да се пронајдат разни декоративни елементи на самото котле од надворешна страна.
Котлето со капак служело за подготвување варива. Има тркалезна форма, во долниот дел е благо ѕвончесто и има малку конкавно дно. Кон отворот се стеснува преку косина и продолжува во кус врат. Чемберот е благо подвиткан нагоре, со раб во кој лежи капакот. Од две спротивни страни се поставени алки во кои се проврени кукачки на полукружна рачка. Капакот е широко конусен, насреде со три исчукани релјефни круга, а на врвот има леана пупка. Можело да се најдат и декорации на самото котле. Од предметите за домашна употреба ова котле спаѓа во посебно убаво изработените предмети, како според начинот на изработ ката така и според украсувањето. Формата на котлето е една од покарактеристичните за ова поднебје и котли со ваков облик се среќаваат со различни димензии.
2 Поврзано
* Котел
Султана Георгиева

Султана Георгиева ( во — во ) — учесник во НОВ на Македонија.
1 Животопис
Од половината на 1943 година земала учество во подготовките за исфрлање на првите партизани од нејзиниот крај. Во нејзината племна вo селото се собирал потребниот материјал за партизанските одреди. Била ангажирана и за пренесување пошта. Постојано одржувала врска со партизаните. По излегувањето на нејзиниот син во партизани, во септември 1943 година продолжила да собира
и да подготвува храна за партизаните и да чува илегалци. Како партизанска мајка била изложена на терор од бугарскиот окупатор, но нелоколебливо работела за НОД, се до ослободувањето.
Одржувала врска со селото Серменин и во време на блокади успевала да се пробие за да ги изврши задачите.
2 Поврзано
* Доца Георгиева
* Јордана Георгиева
* Димитар Георгиев
Васа Геогриевска

Васа Геогриевска ( во — ) — учесник во НОВ на Македонија.
1 Животопис
Учествувала во заднината на НОД вo селото Покрвеник од 1943 година. Подготвувала храна и учествувала во изработката на топла облека за борците во НОВ и ПОМ.
Смиља Георгиевска

Смиља Ангелова Георгиевска ( во — ) — учесник во НОВ на Македонија.
1 Животопис
Таа била симпатизер на работничкото движење од 1937 година, а член на УРС-овите синдикати од 1940 година и раководител на група младинки од Куманово. За член на КПЈ била примена во 1941 година. Работела по директива на Месниот Комитет на КПЈ - Куманово на активирање на жените и за собирање народна помош за политичките затвореници и илегалците во Куманово.
Голопка Георгиевска

Голопка Георгиевска ( во — ) — учесник во НОВ на Македонија.
1 Животопис
Во октомври 1943 година била борец во младинскиот баталјон, кој подоцна влегол во сосавот на Првата македонска ударна бригада. Во составот на Брuгадата учествувала во сите борби за ослободувањето на земјата.
Дивна Георгиевска

Дивна Георгиевска - Кобурка ( во — ) — учесник во НОВ на Македонија.
1 Животопис
Учествувала во заднината на НОД заедно со сестра ѝ Цвета и ги извршувала сите поставени задачи. Носела храна и писма на политичките затвореници во скопскиот затвор. Во 1944 година била избрана за член на СКОЈ. Во август 1944 година заминала во Вториот кумановски партизански одред, но била оставена за работа на слободната територија со задача да ја организира младината во НОМСМ.
2 Поврзано
*Цвета Георгиевска
Олово(II) азид

Олово(II) азид - неорганско соединение. Експлозивен е повеќе од другите азиди. Се користи во детонатори за иницирање секундарни експлозиви. Во комерцијално употреблива форма, тој е бел до блед мркожолт прав.
1 Подготовка и ракување
Олово(II) азидот се подготвува со реакција на натриум азид и олово(II) нитрат во воден раствор. Може да се користи и олово(II) ацетат.
Во растворот често се додаваат згуснувачи како што се декстрин или поливинил алкохол за да се стабилизира наталожениот производ. Всушност, тој обично се испорачува во декстриниран раствор што ја намалува неговата чувствителност.
2 Историја на производство
Оловниот азид во чист облик првпат бил подготвен од Теодор Курциус во 1891 година. Поради загриженоста за чувствителноста и стабилноста, декстринираниот облик на оловниот азид (MIL-L-3055) бил развиен во 1920-тите и 1930-тите со големо производство од DuPont Co почнувајќи од 1932 година. Развојот на детонаторите за време на Втората светска војна резултирало со потреба од облик на олово азид со побризантен излез. Олово азидот RD-1333 (MIL-DTL-46225), верзија на олово азидот со натриум карбоксиметил целулоза како средство за таложење, бил развиен за да се задоволи таа потреба. Виетнамската војна предизвикала забрзана потреба за олово азид и во тоа време бил развиен олово азидот за посебна намена (MIL-L-14758); американската влада, исто така, почнала да складира олово азиди во големи количини. По Виетнамската војна, употребата на олово азидот драстично се намалила. Поради големината на залихите во САД, производството на олово азидот во САД целосно престанала на почетокот на 1990-тите. Во 2000-тите, загриженоста за староста и стабилноста на складираните олово азиди ја натерале американската влада да ги истражи методите за отстранување на складираните олово азиди и да добие нови производители.
3 Експлозивни својства
Олово азидот е многу чувствителен и обично се ракува и се чува под вода во изолирани гумени садови. Експлодира при пад од околу 150 мм или во присуство на статичко празнење од 7 милиџули. Неговата брзина на детонација е околу 5.180 м/с.
Амониум ацетатот и натриум дихроматот се користат за уништување на мали количини на олово азид.
Олово азидот има моментална дефлаграција до преод на детонација (ДДТ), што значи дека дури и мали количества се подложени на целосна детонација (откако ќе бидат погодени од пламен или статички електрицитет).
Олово азидот реагира со бакар, цинк, кадмиум или легури кои ги содржат овие метали за да образува други азиди. На пример, бакар азидот е уште поексплозивен и пречувствителен за да се користи комерцијално.
4 Поврзано
* Олово стифнат
Бухурдар

Бухурдарот бил метален сад за горење миризливи материјали, исклучиво користен од муслимани. Христијанскиот пандан на овој предмет, кој е скоро ист по форма и облик (освен симболи) се вика кандило.
1 Опис
Предметот бил користен за горење миризливи тврди средства. Има држач-стојка кој се состои од тркалезен кубесто поткренат дел, кој во горниот дел има широк релјефен раб. Оттука почнува тесниот дел на држачот (како цевка) кој продолжува нагоре, а насреде има релјефно подаден круг. Врз него е додаден полутопчестиот подлабок мал тас, што е всушност телото од садот. Кaпaкот лежи на работ и има тркалезна издолжена високо кубеста форма. Врз продолжениот врв на капакот се наоѓа дополнително додаден полумесец, кој, покрај функционалната и естетската намена, ја обележува и конфесионалната припадност на корисниците на садот. Отстрана е рачката. Целиот предмет може да е декориран со мотиви.
2 Поврзано
* Кандило